 **Tento chlapec, to som ja, Šaliansky Maťko,**

**Maťko preto, že ma tak volajú, a šaliansky preto,**

**že som sa narodil v Šali.**

Súťaž v prednese slovenskej povesti nazvali podľa mňa

**ŠALIANSKY MAŤKO**

**J. C. Hronského**

27. ročník Šalianskeho Maťka sa bude konať v spolupráci s Vami, milí rodičia a pedagógovia,

a preto sa obraciame na Vás s prosbou, aby ste vytvorili deťom priestor na rozvoj ich tvorivých schopností a pomohli im nadväzovať kontakty a blízke vzťahy s tvorbou J. C. Hronského. Hlavným organizátorom súťaže je MO MS Šaľa a redakcia časopisu Slniečko v spolupráci s Maticou slovenskou v Martine a v Bratislave, Ministerstvom kultúry SR, Ministerstvom školstva, vedy, výskumu a športu SR, Národným osvetovým centrom, mestom Šaľa a v spolupráci s Okresnými úradmi v sídle kraja a MO MS na Slovensku.

**PROPOZÍCIE SÚŤAŽE**

Súťaž sa uskutoční od októbra 2021 až do marca 2022. Súťaže v prednese slovenskej povesti od ľubovoľného autora sa môžu zúčastniť žiaci 2. – 7. ročníka ZŠ, ako aj žiaci reálnych gymnázií (tried prima, sekunda) v troch kategóriách:

**I. kategória** žiaci 2. – 3. ročníka ZŠ

**II. kategória** žiaci 4. - 5. ročníka ZŠ

**III. kategória** žiaci 6. – 7. ročníka ZŠ

Každý žiak súťaží s jednou slovenskou povesťou v rozsahu najviac 6 minút, napísanú povesť odovzdá pred vlastnou súťažou porote.

Základné – školské kolá sa uskutočnia do 23.12.2021

Okresné kolá sa uskutočnia do31.1.2022

Krajské kolá sa uskutočnia do 28.2.2022

Celonárodné kolo sa uskutoční dňa 25.3.2022

Víťazi každej kategórie v školských kolách postupujú do okresného kola, víťazi okresného kola postupujú do krajského kola a víťazi  krajského kola, z každej kategórie, postupujú do celonárodného kola (zúčastnia sa ho 24 súťažiaci, t.j. 8víťazov z každej kategórie .

Školské, okresné a krajské kolá organizujú a zabezpečujú ZŠ v spolupráci s MO MS, Domami MS, Centrami voľného času, Spoločnými školskými úradmi a Okresnými úradmi v sídle kraja ( plnia funkciu bývalých Krajských školských úradov).

Mená víťazov v každej kategórii v krajskom kole potvrdí Okresný úrad v sídle kraja – Odbor školstva, alebo Dom MS, resp. oblastné pracoviská MS s prihláškou do celonárodného kola a zašle na adresu:

**MUDr. Svetozár Hikkel**

**MO MS Šaľa**

**Murgašova ul. č. 44**

**927 01 Šaľa**

Bližšie informácie, prípadne odpovede na Vaše otázky poskytne MO MS Šaľa, tel. č. 031/771 5449 po 20.00 hod., mobil 0903 239 919.

Prihlášky do celonárodného kola pre víťazov krajských kôl budú zaslané na Okresné úrady v sídle kraja – Odbor školstva, Domy MS resp. oblastné pracoviská MS do 11.3.2022.

Vzhľadom k pandemickej situácii veríme, že súťažiaci si budú na tomto ročníku môcť opäť zmerať sily v prednese slovenských povestí.